Et bestyrelsesmedlem i Enhedslisten København involveret i voldtægtssag og er nu fratrådt alle poster.

Det oplyser bestyrelsen i Enhedslisten København i en pressemeddelelse.

Personen har meldt sig selv til politiet.

- Det er forfærdeligt for offeret, og vi er dybt berørte af det. Vi vil gøre alt, hvad vi kan for at støtte offeret og hjælpe politiet i deres efterforskning, lyder det

- Der er nedlagt navneforbud i sagen, og efter ønske fra og af hensyn til offeret og den videre efterforskning, udtaler vi os af samme grund ikke yderligere, skriver bestyrelsen i en pressemeddelelse.

Politisk ordfører for Enhedslisten, Pernille Skipper, er chokeret over sagen, skriver hun i et opslag på Facebook.

"Jeg blev i går orienteret om, at et medlem af vores lokalafdelingsbestyrelse i København har meldt sig selv i en voldtægtssag og har fratrådt alle sine poster i partiet af den grund. Af hensyn til offeret og hele efterforskningen vil jeg selvfølgelig ikke udtale mig mere, men jeg vil dog sige, at det gør mig rigtig ked af det, og jeg er faktisk temmelig rystet. Voldtægter har store konsekvenser for dem, der bliver ramt, og er en forfærdelig og krænkende forbrydelse. Jeg tænker rigtig meget på, hvordan offeret har det nu."